Dom za starije osobe „Mali Kartec“ Krk

Broj: 1104/2021

Krk, 23.11.2021. godine

Na temelju članka 4. stavka 2. Pravilnika o radu Doma „Mali Kartec“, raspisuje se

**NATJEČAJ**

**za prijam radnika u radni odnos na neodređeno vrijeme, za radna mjesta:**

**NATJEČAJ TRAJE OD 26.11.2021. godine do 03.12.2021. godine**

**Administratuvno-računovodstveni referent**

* 1 izvršitelj za rad u Domu (lokacija Krk)

Uvjeti:

* završeno četverogodišnje srednjoškolsko obrazovanje ekonomskog ili društvenog usmjerenja (s time izjednačen SSS ekonomist ili završena gimnazija).
* poznavanje rada na računalu,
* najmanje 1 godina radnog iskustva u struci
* nepostojanje zapreke iz članka 213. stavka 1. Zakona o socijalnoj skrbi.

Uz vlastoručno potpisanu prijavu na natječaj kandidati trebaju priložiti:

* svjedodžbu ili potvrdu o završenom školovanju (kao dokaz da kandidat ima završeno četverogodišnje srednjoškolsko obrazovanje ekonomskog ili društvenog usmjerenja),
* Elektronički zapis Hrvatskog zavoda za mirovinsko osiguranje, sa sadržajem sukladnim članku 2. Pravilnika o elektroničkom zapisu podataka iz područja radnih odnosa (kao dokaz ostvarenog radnog staža, odnosno radnog iskustva kandidata),
* životopis (vlastoručno potpisan).

Napomena: poslodavac zadržava pravo neposredne provjere znanja pojedinog kandidata o radu na osobnom računalu.

Napomena: dokaz da kod pojedinog kandidata ne postoji zapreka iz članka 213. stavka 1. Zakona o socijalnoj skrbi pribavit će po službenoj dužnosti poslodavac.

**Medicinska sestra/tehničar**

* 1 izvršitelj za rad u Domu (lokacija Krk).

Uvjeti:

* završeno srednjoškolsko obrazovanje za medicinsku sestru/tehničara (s time izjednačeno SSS medicinska sestra) ili završen stručni studij sestrinstva – prvostupnica sestrinstva (s time izjednačen VŠS medicinska sestra).
* odobrenje za samostalan rad izdano od nadležne komore (važeća licenca),
* poznavanje rada na računalu,
* nepostojanje zapreke iz članka 213. stavka 1. Zakona o socijalnoj skrbi.

Uz vlastoručno potpisanu prijavu na natječaj kandidati trebaju priložiti:

* svjedodžbu/diplomu ili potvrdu o završenom školovanju/studiranju (kao dokaz da kandidat ima završeno srednjoškolsko obrazovanje za medicinsku sestru/tehničara ili završen stručni studij sestrinstva),
* važeće odobrenje za samostalan rad Hrvatske komore medicinskih sestara (kao dokaz da kandidat ima odobrenje za samostalan rad izdano od nadležne komore – važeću licencu),
* životopis (vlastoručno potpisan).
* Napomena: poslodavac zadržava pravo neposredne provjere znanja pojedinog kandidata o radu na osobnom računalu.

Napomena: dokaz da kod pojedinog kandidata ne postoji zapreka iz članka 213. stavka 1. Zakona o socijalnoj skrbi pribavit će po službenoj dužnosti poslodavac.

**Njegovateljica/njegovatelj**

* 1 izvršitelj za rad u Domu (lokacija Krk).

Uvjeti:

* završeno osnovnoškolsko obrazovanje i tečaj za njegu (PKV)
* nepostojanje zapreke iz članka 213. stavka 1. Zakona o socijalnoj skrbi.

Uz vlastoručno potpisanu prijavu na natječaj kandidati trebaju priložiti:

* svjedodžbu ili potvrdu o završenom školovanju (kao dokaz da kandidat ima završeno najmanje osnovnoškolsko obrazovanje),
* uvjerenje ili potvrdu ovlaštene institucije o završenom osposobljavanju za poslove njegovateljice (kao dokaz da kandidat ima položen tečaj za njegu),
* životopis (vlastoručno potpisan).

Napomena: dokaz da kod pojedinog kandidata ne postoji zapreka iz članka 213. stavka 1. Zakona o socijalnoj skrbi pribavit će po službenoj dužnosti poslodavac.

Osobe koje prema posebnim propisima ostvaruju pravo prednosti, moraju se u prijavi pozvati na to pravo i imaju prednost u odnosu na ostale kandidate samo pod jednakim uvjetima.

Sukladno Zakonu o hrvatskim braniteljima iz Domovinskog rata i članovima njihovih obitelji („Narodne novine“ broj 121/17), pozivaju se osobe iz članka 102. stavak 1. – 3. Zakona da uz prijavu na natječaj dostave dokaze iz članka 103. stavak 1. Zakona. Poveznica na internetsku stranicu Ministarstva hrvatskih branitelja: <https://branitelji.gov.hr/zaposljavanje-843/843>.

Prijave na natječaj s pripadajućom dokumentacijom za gore navedena radna mjesta podnose se na adresu: Dom za starije osobe „Mali Kartec“ Krk, L. Bolmarčića 1, 51500 Krk, s naznakom: "natječaj za administrativno računovodstevnog referenta – ne otvarati“, "natječaj za medicinsku sestru/tehničara – ne otvarati, „natječaj za njegovateljicu-ne otvarati“.

Rok prijave na natječaj teče osam (8) dana od dana objave natječaja u „Narodnim novinama“.

Nepravodobne i nepotpune prijave neće se razmatrati.

Kandidati mogu dokaze o ispunjavanju natječajnih uvjeta dostaviti u obliku neovjerenih preslika, a poslodavac može naknadno tražiti dostavu originala na uvid.

Poslodavac može, po vlastitom izboru, s pojedinim ili svim kandidatima koji ispunjavaju natječajne uvjete obaviti razgovor. U slučaju da se pozvani kandidat ne odazove na razgovor, smatrat će se da je odustao od svoje prijave, a sa istom će se postupati kao da nije niti podnesena.

Kandidati će biti obaviješteni o izboru u roku od 30 dana od isteka roka za podnošenje prijava, dostavom obavijesti o izboru svim kandidatima.

Vezano uz zaštitu osobnih podataka, poslodavac ovim obavještava sve kandidate da će njihove osobne podatke (ime i prezime, OIB i adresu) koristiti isključivo u svrhu provedbe natječaja (tj. dostave obavijesti o izboru kandidata s kojim će se zasnovati radni odnos).

Smatrat će se da je kandidat podnošenjem prijave na natječaj dao privolu za raspolaganje njegovim osobnim podacima na navedeni način i u navedenu svrhu.

Izrazi koji se koriste u ovom Natječaju, a imaju rodno značenje, koriste se neutralno i odnose se jednako na muški i ženski rod.

Dom „Mali Kartec